(اے رسول) ان سے کہو آؤ میں تمہیں سناؤں وہ چیزیں جو تمہارے پروردگار نے تم پر حرام کی ہیں (۱) یہ کہ اس کے ساتھ کسی کو شریک نہ ٹھہراؤ (۲) اور والدین کے ساتھ حسن سلوک کرو (۳) اور اپنی اولاد کو فقر و فاقہ کے ڈر سے قتل نہ کرو ہم تمہیں بھی روزی دیتے ہیں اور انہیں بھی (دیں گے) (۴) اور بے شرمی و بے حیائی کے کاموں (جیسے جنسی غلط کاری) کے قریب بھی نہ جاؤ خواہ وہ علانیہ ہوں اور خواہ پوشیدہ (۵) اور نہ قتل کرو کسی ایسی جان کو جس کے قتل کو خدا نے حرام قرار دیا ہے مگر (شرعی) حق (جیسے قصاص وغیرہ) کے ساتھ یہ وہ ہے جس کی اللہ نے تمہیں وصیت کی ہے تاکہ تم عقل سے کام لو